**Razkrij svojega junaka**

Razkrij svojega junaka ali junakinjo: V tej aktivnosti boš nekaj časa preživel s svojim junakom ali junakinjo. Na pot razkrivanja junaka ali junakinje se podaj v paru skupaj z nekom. Začnita s točko 1.

Potrebovala bosta list papirja, svinčnik in nekaj barvic.

* TOČKA 1: Izberi si junaka ali junakinjo, s katerim bi želel preživeti nekaj časa. Junak ali junakinja je lahko resnična oseba, lahko je oseba iz filma, igre, karakter iz knjige ali pa nekdo, ki si si ga izmislil. Junaka ali junakinjo nariši na list papirja, pri tem se osredotoči na njegove oz. njene tipične in pomembne lastnosti.
* TOČKA 2: Kaj tvojega junaka ali junakinjo dela to, kar je? Na list zapiši 3 ključne veščine ali lastnosti.
* TOČKA 3: Zdaj imaš pred seboj svojega junaka oz. junakinjo. Ampak – pojavile so se težave! Kaj se dogaja? Kako lahko tvoj junak oz. junakinja pomaga?
* TOČKA 4: Katere veščine in lastnosti potrebuje tvoj junak oz. junakinja, da bi rešil problem? Zapiši jih na list papirja.
* TOČKA 5: In zdaj si na vrsti TI! Kako lahko pomagaš svojemu junaku ali junakinji? Svojemu partnerju povej kako lahko pomagaš pri reševanju situacije!
* TOČKA 6: Si morda v čem boljši od svojega junaka ali junakinje? V čem? Kaj ga oz. jo lahko naučiš?
* TOČKA 7: Zamisli si resničen svetovni problem. Ti in tvoj junak oz. junakinja sta sedaj ekipa. Kako lahko skupaj rešita problem? Kako lahko vsak od vaju pomaga? Ali sta skupaj močnejša?

Prevod Aktivnosti: *Unfold your hero!*, ki smo jo izvajali v okviru projekta na svetovnem Jamboreeju 2015.